9. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 63397 της 17 Φεβρ./12 Μαρτ.  1959 Περί καθορισμού εφ’ άπαξ βοηθήματος εις ησφαλισμένους του Ταμείου Ασφαλίσεως Συμβολαιογράφων. ΄Εχοντες υπ’ όψει: 1)Το άρθρ. 3 του Ν.Δ. 1146/42 «περί τροποποιήσεως, αντικαταστάσεως και συμπληρώσεως διατάξεών τινων του Α.Ν. 879/37 ιδρύσεως Ταμείου Προνοίας των μελών του Συμβολαιογραφικού Συλλόγου του Εφετείου Αθηνών κλπ.» 2)τον Νόμ. 19/1944 «περί εξουσιοδοτήσεως του Υπουργού των Οικονομικών όπως προβαίνει εις τροποποιήσεις των φορολογικών συντελεστών» και 3)την κατά την συνεδρίασιν της 4 Ιουν. 1958 του Διοικητικού Συμβουλίου του Ταμείου Ασφαλίσεως Συμβολαιογράφων ληφθείσαν απόφασιν, αποφασίζομεν: Καθορίζομεν Ι.Το υπό της παρ. 1 του άρθρ. 14 του Οργανισμού του Ταμείου προβλεπόμενον εφ’ άπαξ βοήθημα το καταβαλλόμενον εις τους δικαιουμένους τοιούτου ησφαλισμένους έχοντας συμπληρώσει χρόνον ασφαλίσεως 30 ετών, ως και τα μέλη οικογενειών θανόντων τοιούτων εις δραχ. 80.000 δια τους εν τη περιφερεία της τέως Διοικήσεως Πρωτευούσης ή εν έδρα Πρωτοδικείου εδρεύοντος εις δραχμάς δε 65.000 δια τους εις τας λοιπάς περιφερείας του Κράτους εδρεύοντας χορηγουμένης προσαυξήσεως εξ 1/60 των ως άνω ποσών κατά περίπτωσιν δι’ έκαστον έτος ασφαλίσεως πέραν της 30ετίας και μέχρι 10 ετών. ΙΙ.Το υπό της παρ. 1 του άρθρ. 13 του Οργανισμού του Ταμείου προβλεπόμενον μηνιαίον μέρισμα το καταβαλλόμενον εις τους δικαιουμένους τοιούτου ησφαλισμένους έχοντας συμπληρώσει χρόνον ασφαλίσεως 30 ετών ως και τα μέλη της οικογενείας θανόντων τοιούτων εις δραχ. 720. ΙΙΙ.Το υπό της παρ. 3 του άρθρ. 13 του Οργανισμού του Ταμείου προβλεπόμενον κατώτατον όριον μηνιαίου μερίσματος το καταβαλλόμενον εις τους ησφαλισμένους ή τας οικογενείας των αποβιωσάντων τοιούτων εις δραχ. 430. Η ισχύς της παρούσης άρχεται από 1 Ιαν. 1959. 